de Mycetogenesi. 199 



ridii parte emergente. Interdum et hic bina germina vidi. 

 Tertio die mane sporidiorum locum Byssus occupaverat, ex 

 iisdem oriundus. Constabat ille fibris pellucidis sparsim ra- 

 mosis nullo septo interclusis , aliis serpentibus , aliis erectis. 

 Ex fibris nonnullis, quae adpressae serpebant, exierant hic 

 illic pedicelli fasciculati, candida pellucidave capitula globosa 

 (fructus) ferentes. Quarto et quinto die fibrae , praecipue 

 illae sursum directae ? , augmenta laetissima ceperant et plus 

 minus tota vascula replebant, laxa textura , colore niveo 

 insignes. Singula fila in monilium formam multa guttulis 

 aqueis onusta erant , plurima vero fructuum fasciculos spar- 

 sos gestabant. Dum vitra aperiebam , sensi aliquem fortem 

 odorem , qui mucido pani proprius est. 



Praeprimis curiosus de frucluum prima evolutione , per- 

 multis vicibus in hunc finem fibrillas , cultello termi caute 

 sublatas, sub microscopio contemplatus sum , neque prospero 

 destituebar successu. Sporidia nempe se filorum instar exten- 

 derant ramosque sibi similes raros egerant. In fibrarum sin- 

 gularum juvenilium aliqua media parte , vel hic illic in api- 

 cibus earum, amplificatio parva , seu tumor exiguus , conspi- 

 ciebatur. Inde emergebant verrucae tres, quatuor ad septem, 

 quae mox c^dindricae evadebant ramorumque brevium speciem 

 prae se ferebant. Hi ramuli subverticillati , mox apice dila- 

 tati , in clavulas, demum apice in capitula globosa abierunt. 

 Postquam pedicelli capituligeri recto fere angulo e basalibus 

 fibris emerserant , mox ex opposita ejusdem loci genitoris 

 parte deorsum radiculae ramosissimae tres ad quinque pro- 

 dierunt. 



Perspecta hac capitulorum evoludone ? sroridiorum for- 



